# Intensjonen med arrangementet

Det skal være lavterskel slik at nye speidere føler seg velkommen

* Dette er spesielt viktig for Oppdagere og Stifinnere.
* Vandrere kan derimot gjerne få litt mer utfordringer.

Vi setter av en bestemt tid til arrangementet

* Postløpet skal avsluttes senest kl.15:00.
	+ Postene stenges når tiden er ute selv om patruljen ikke er ferdig.
	+ Patruljen skal vurderes i forhold til det de har gjennomført på posten når tiden går ut.
* Dette er mest relevant for Vandrere og ikke så relevant for Oppdagere/Stifinnere siden de har mer enn nok tid til gjennomføringen.

Maks tid per Vandrerpost skal overholdes for å rekke resten av tidsskjemaet

* Postene skal lages slik at de tar maks 20 min inkludert bedømming.
* Dette må tas hensyn til både av de som lager postene og under gjennomføringen.
* Viktig at man spesielt på Vandrerpostene har plass til flere patruljer samtidig.

Postløpet skal legges opp som rundløype, ikke stjerneløp, for å unngå opphoping på enkelte poster

* Postene (oppmøtested for posten) skal være lette å finne uten orientering
* Gjennomføringen av posten kan gjerne foregå "litt bortenfor" for å unngå "spionasje"

# Retningslinjer for postmannskap

Stil og sveis (bruk av skjorte og skjerf) bedømmes ikke.

Postene skal løses av patruljen, ikke enkeltmedlemmer.

Oppgavene skal presenteres positivt, ikke som utspørring av enkeltspeidere.

Det skal kun gis hele poeng med mindre postbeskrivelsen angir noe annet.

På- og avmelding vurderes på hver post – 0,5 poeng for hver av på- og avmelding, maks 1 poeng totalt

* Hvordan melder man på/av post?
	+ Postmannskap skal gjøre seg tilgjengelig for på- og avmelding (stille seg opp)
	+ Patruljen skal tydelig hilse på postmannskap ved ankomst og fortelle hvem de er.
		- Resten av patruljen skal også delta i på- og avmeldingen (ikke vimse rundt).
	+ Patruljen skal også hilse til postmannskap før de forlater post.
* Forventningene til riktig på- og avmelding er mindre for Oppdagere/Stifinnere enn til Vandrere.
* Poeng for på- og avmelding føres på poengskjemaet sammen med de andre poengene.